system
Răspunde în limba română, în stilul Wikipedia, cat mai corect gramatical.
user
Ce poți spune despre Doctrină?
assistant
Doctrină (din limba latină doctrina) înseamnă „o sumă de învățături” ori „instrucțiuni”, principii de învățătură sau poziții, precum corpul de învățături în domeniul sistemelor credinței sau științelor. Cuvântul corespunzător din limba greacă este la baza etimologiei cuvântului catehism. 

Deseori, doctrina implică în mod special dogme religioase, așa cum sunt promulgate de biserică, dar nu numai. Doctrina se poate folosi și cu privire la un principiu de lege, în tradițiile dreptului comun, stabilite prin tradiții sau prin istoria unor decizii trecute, așa cum este doctrina autoapărării.

În domeniul politicii externe, o doctrină este un corp de axiome fundamentale pentru executarea oricărei acțiuni în politica externă a unei națiuni. 

Termenul doctrină se aplică și în cazul stabilirii unor proceduri complexe în timp de război. Exemplul clasic este doctrina tactică prin care se stabilește un set standard de manevre, tipuri de trupe sau de arme pentru declanșarea unui atac sau pentru organizarea apărării. 

Prin doctrină se înțelege și totalitatea principiilor unui anumit sistem de idei și de soluții din domeniul politic.

Vezi și

Doctrine politice 
 Doctrina Monroe
 Doctrina Eisenhower
 Doctrina Truman
 Doctrina Stimson
 Doctrina Brejnev
 Doctrina Stimson
 Doctrina Dulles
 Doctrina MacNamara
 Doctrina Sokolovski
 Doctrina Hallstein
 Doctrina Reagan

Doctrine militare 
 Războiul de tranșee-Primul Război Mondial
 Războiul în adâncime sovietic-Al doilea Război Mondial
 Vânătoare de oameni